কুলাউড়া উপজেলা বাংলাদেশের মৌলভীবাজার জেলার সবচেয়ে বড় উপজেলা এবং একটি প্রশাসনিক এলাকা। ১৯৮২ সালে কুলাউড়া উপজেলায় উন্নীত হয়।Kulaura Upazila, Moulvibazar.com। পরিদর্শনের তারিখ: জানুয়ারি ২১, ২০১৩ খ্রিস্টাব্দ।   অবস্থান ও আয়তন  কুলাউড়া উপজেলার অবস্থান ২৪.৫১৬৭ ডিগ্রী উত্তর অক্ষাংশ থেকে ৯২.০৩৩৩ ডিগ্রী পূর্ব দ্রাঘিমাংশ পর্যন্ত। আয়তন ৬৭৯.২৫ বর্গ কিলোমিটার (২৬২ বর্গ মাইল)। এই উপজেলার উত্তরে ফেঞ্চুগঞ্জ উপজেলা ও বড়লেখা উপজেলা, দক্ষিণে ভারতের ত্রিপুরা, পূর্বে জুড়ী উপজেলা, পশ্চিমে রাজনগর উপজেলা ও কমলগঞ্জ উপজেলা।কুলাউড়া উপজেলা, ছমির উদ্দিন আহমেদ; বাংলাপিডিয়া, সিডি সংস্করণ ২.০.০, ফেব্রুয়ারি ২০০২। বাংলাদেশ এশিয়াটিক সোসাইটি থেকে প্রকাশিত। পরিদর্শনের তারিখ: জানুয়ারি ২১, ২০১৩ খ্রিস্টাব্দ।   প্রশাসনিক এলাকা  কুলাউড়া উপজেলায় বর্তমানে ১টি পৌরসভা ও ১৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কুলাউড়া থানার আওতাধীন।  পৌরসভা:  কুলাউড়া  ইউনিয়নসমূহ:  ১নং বরমচাল  ২নং ভূকশিমইল  ৩নং ভাটেরা  ৪নং জয়চণ্ডী  ৫নং ব্রাহ্মণবাজার  ৬নং কাদিপুর  ৭নং কুলাউড়া  ৮নং রাউৎগাঁও  ৯নং টিলাগাঁও  ১০নং হাজীপুর  ১১নং শরীফপুর  ১২নং পৃথিমপাশা  ১৩নং কর্মধা   নামকরণের ইতিহাস  শাহা হেলিম উদ্দিন কোরেশী নামক গ্রন্থ থেকে জানা যায় মোঘল সুবাদার এর কাছ থেকে দেওয়ানী পাওয়ার পর মনসুর গ্রামের প্রখ্যাত দেওয়ান মামন্দ মনসুরের পিতামহ মামন্দ মনোহরের ভ্রাতা মামন্তদ কুলাঅর কুমার থাকাবস্থায় মৃত্যুবরণ করেন। তার মৃত্যুর পর মামন্দ মনোহর ভ্রাতার স্মৃতি রক্ষার্থে নিজ জমিদারির পূর্বাংশে একটি বাজার প্রতিষ্ঠা করে নাম রাখেন 'কুলঅরার বাজার'। কালক্রমে 'কুলঅরার বাজার' থেকে 'কুলাউড়া' নামকরণ করা হয়েছে।   ভূপ্রকৃতি  thumb|কালা পাহাড় হরগঞ্জ-সিংলা পথের লংলিয়া হাওরে অবস্থিত। বাংলাদেশের সবচেয়ে বড় হাওর হাকালুকির বেশিরভাগ অংশ কুলাউড়ার অধীনে। এছাড়াও লংলিয়া, গোয়ালজোর ইত্যাদি উল্লেখযোগ্য হাওর। মনু সবচেয়ে বড় ও প্রধান নদী।  হাওর আর নদী ছাড়া এই অঞ্চলের বেশিরভাগ স্থানই সমতল। তাছাড়া উপজেলার ভারতীয় সীমান্তবর্তী এলাকা জুড়ে পাহাড়ি বন বিস্তৃত যা কুলাউড়া পাহাড় নামে পরিচিত। পাহাড়ী জনপদ রয়েছে যার বৈচিত্রতা পরিলক্ষিত হয়।   অধিবাসী   ১১ মার্চ ১৯৯১  ২২ জানুয়ারি ২০০১  ১৫ মার্চ ২০১১ ৩,৩৯,৬৭৩ জনBangladesh  (Statistics of Population), GeoHive.com। পরিদর্শনের তারিখ: ২৫ জানুয়ারি ২০১৩ খ্রিস্টাব্দ।  ৩,৯৫,৮৭৮ জন  ৩,৬০,১৮৫ জন ২০০১ খ্রিষ্টাব্দের আদমশুমারী অনুযায়ী উপজেলার জনসংখ্যা ৩,৩৯,৬৭৩ জন (২০১১-তে তা হয় ৩,৬০,১৮৫ জন)। তন্মধ্যে ২০০১-এ পুরুষ ৫১.০৯ শতাংশ, এবং নারী ৪৯.৯১ শতাংশ। ২০১১ সালে পুরুষ ৪৮.৮১ এবং নারী ৫১.১৮ শতাংশ। এলাকার জনসংখ্যার সিংহভাগ মুসলমান (৭৪.২১ শতাংশ); এছাড়াও রয়েছেন হিন্দু (২৪.৫৮ শতাংশ), খ্রিস্টান (১.১২ শতাংশ) ধর্মাবলম্বী। অন্যান্য ধর্মাবলম্বী রয়েছেন ০.০৯ শতাংশ। আদিবাসীদের মধ্যে অন্যতম খাসিয়া, মণিপুরী এবং অন্যান্য আদিবাসী সম্প্রদায়, এদের সংখ্যা ৬,১৯৪ জন।  কুলাউড়া উপজেলার জনসংখ্যার ঘনত্ব প্রতি বর্গকিলোমিটারে ৬৬০ জন। জনসংখ্যা বৃদ্ধির হার ২.১০ শতাংশ (পরিবার পরিল্পনা অফিস) বা ১.৩৯ শতাংশ (জাতীয়)।    শিক্ষা  উপজেলায় শিক্ষার হার ৫১.০৮ শতাংশ।   কৃষি  নদী ও হাওরগুলো মৎস্যের প্রধান উৎস। এছাড়া হাওরগুলোতে বিভিন্ন মৌসুমে প্রচুর বোরো, আউশ, আমন, শাইল ধান উৎপাদিত হয়। এছাড়া কুলাউড়া, চা শিল্পের জন্য বিখ্যাত। মৌলভীবাজার জেলায় চা বাগানের সংখ্যা অনুপাতে শ্রীমঙ্গল উপজেলার পরে কুলাউড়ার অবস্থান। কুলাউড়ায় রাবার, কমলা, আনারস, আম, কাঁঠাল এবং বাঁশ উৎপাদিত হয়।   অর্থনীতি  মূলত কৃষি নির্ভর। এছাড়া বিভিন্ন পেশাজীবি সম্প্রদায় রয়েছে। এই উপজেলার অর্থকরি ফসলের মধ্যে চা অন্যতম। এছাড়া রাবারেরও উৎপাদন হয়।   যোগাযোগ ব্যবস্থা  সড়ক পথে মৌলভীবাজার এবং ওপর দিক থেকে বড়লেখা হয়ে রাজধানী শহর ঢাকাসহ দেশের বিভিন্ন স্থানের সাথে যোগাযোগ রয়েছে। এছাড়া রয়েছে রেল যোগাযোগ। কুলাউড়া রেল জংশন একটি প্রাচীনতম রেল জংশন।   উল্লেখযোগ্য ব্যক্তি  আলতাফ হোসেইন (১৯০০ – ১৯৬৮)- শিক্ষাবিদ ও সাংবাদিক।  আব্দুল জব্বার - রাজনীতিবিদ, সাবেক সংসদ সদস্য  সুলতান মোহাম্মদ মনসুর আহমদ - রাজনীতিবিদ, মৌলভীবাজার-২ আসনের সাবেক সংসদ সদস্য  নবাব আলী আমজাদ খান  নবাব আলী আব্বাছ খান - রাজনীতিবিদ, মৌলভীবাজার-২ আসনের সাবেক সংসদ সদস্য  শফিউল আলম চৌধুরী নাদেল - রাজনীতিবিদ, মৌলভীবাজার-২ আসনের সাবেক সংসদ সদস্য  এম এম শাহীন - রাজনীতিবিদ, মৌলভীবাজার-২ আসনের সাবেক সংসদ সদস্য  আব্দুল মতিন - রাজনীতিবিদ, মৌলভীবাজার-২ আসনের সাবেক সংসদ সদস্য  আবেদ চৌধুরী - জিনবিজ্ঞানী  আব্দুল মুয়ীদ চৌধুরী - বিমান বাংলাদেশ এয়ারলাইন্সের চেয়ারম্যান  মোকাব্বির হোসেন - বাংলাদেশ সিভিল সার্ভিসের কর্মকর্তা  আবুল হাসান - ক্রিকেটার  শফিকুর রহমান - রাজনীতিবিদ, বাংলাদেশ জামায়াতে ইসলামীর আমির   আরও দেখুন   হাকালুকি হাওর  মৌলভীবাজার জেলা  সিলেট বিভাগ  বাংলাদেশের উপজেলাসমূহ   তথ্যসূত্র   বহিঃসংযোগ    বাংলাদেশ পরিসংখ্যান ব্যুরো কর্তৃক প্রকাশিত ২০০১ সালের আদমশুমারী প্রতিবেদন  বাংলাদেশের পরিসংখ্যানে কুলাউড়ার তুলনামূলক অবস্থা, GeoHive.com  বিষয়শ্রেণী:কুলাউড়া উপজেলা বিষয়শ্রেণী:মৌলভীবাজার জেলার উপজেলা